કવિતા વધારે ગમે છે, ગમી છે. મહાનિબંધ કવિતાપદાર્થ વિશે કર્યો. પ્રેમાનંદ, કાન્ત, ઠાકોર, ન્હાનાલાલ, શેક્સપિયર, કાલિદાસ ભરપૂર ગમે, પણ ગદ્ય એટલું જ કઠિન લાગે ! છતાં ચરિત્ર, નિબંધ, કથાસાહિત્ય વિશેય અભ્યાસ કર્યો છે. સિક્કો પડ્યો છે નાટક વિશે. નાટક ગમ્યું છેય એટલું પણ વસનજી ઠક્કર વ્યાખ્યાનમાળા, ૨૦૧૦માં વિષય પસંદ કર્યો કથનકળાનો ! પુસ્તકેય કર્યું. મને અભ્યાસી તરીકે આવાં સાહસો કરવાં ગમ્યાં છે.